Výročná správa činnosti Študentskej časti AS PriF UK za rok 2016

Študentská časť AS PriF UK sa počas roka 2016 okrem povinností v Akademickom senáte PriF UK venovala aj nižšie uvedeným činnostiam: 

	Január
22.1.2016 – Deň otvorených dverí PriF UK
Na fakulte sa uskutočnil deň otvorených dverí, na ktorom sa organizačne podieľali aj členovia ŠČAS PriF UK. Evidovaných bolo približne 500 účastníkov zo stredných škôl. Podujatie je zdokumentované formou krátkeho video-zostrihu, ktorý je dostupný na internetovej stránke fakulty.

-	Výhlásenie predsedníctva AS PriF UK na podporu štrajkujúcim učiteľom  

	Február
17.2.2016 – Doplňujúce voľby do ŠČAS PriF UK
Na základe doplňujúcich volieb boli zvolení C. Németová (mandát do 11.12.2016) a V. Adamčíková (mandát do 15.10.2017)

Štrajk učiteľov
Členovia ŠČAS PriF UK v mesiaci február participovali aj na štrajkoch učiteľov (aktívna účast na pochodoch; účasť na verejných diskusiách na pôde UK; výzvy smerom k študentom a i.)
-	Organizácia diskusie: Povolanie „učiteľ“ z pohľadu študentov
-	Mimoriadne zasadnutie AS PriF UK-  Diskusia k situácii v školstve v súvislosti so vznikom Iniciatívy vysokých škôl

	Marec
	9.3.2016 – Párty prírodovedcov
	ŠČAS PriF UK  organizuje na začiatku semestra párty prírodovedcov, ktorá sa uskutočňuje v klube ELAM v Mlynskej doline.
	
Ubytovacia komisia
-	Príprava usmernenia dekana PriF UK o úprave kritérií mimoriadnych aktivít študenta pre prideľovanie ubytovania v ubytovacích zariadeniach Univerzity Komenského v Bratislave pre podmienky štúdia v rámci študijných programov Prírodovedeckej fakulty Univerzity Komenského v Bratislave

	Apríl
	Problém na katedre jazykov
	ŠČAS PriF UK iniciovala na základe konkrétnych podnetov od študentov (neopodstatnené anulovanie skúšobného termínu) riešenie problematiky koncepcie výučby, fungovania a hodnotenia na Katedre jazykov.
13.-14.4.2016- Fakultná kvapka krvi
Členovia ŠČAS PriF UK sa podielali na organizácii kvapki krvi na fakulte kde prišlo približne 60 darcov.

27.04 2016 Študentská vedecká konferencia
Členovia ŠČAS PriF UK participovali na prípavách Študentskej vedeckej konferencie.

	Máj
04.05.2016 – Športový deň PriF UK
Členovia ŠČAS PriF UK pre študentov a priateľov fakulty zorganizovali za finančnej podpory Katedry telesnej výchovy športovú akciu na ihriskách pri internátoch Družba, ktorej sa zúčastnilo približne 120 športovcov.

Jún
Anketa PriF UK
Študenti PriF UK mohli vyjadriť svoj názor na vyučovací proces, ako aj na pedagógov samotných. Do elektronickej ankety sa zapojilo 295 študentov, čo predstavuje 11 percentný podiel.

Príprava materiálov pre ubytovací proces
-	Ubytovacia komisia sa zaoberala prípravou materiálu- Sprievodca Ubytovaním
-	Ubytovacia komisia zorganizovala Informačný stánok pre študentov PriF UK v nadväznosti na novú Smernicu Rektora UK, ktorá upravuje pravidlá rozdelenia ubytovacej kapacity

	Júl-august
	Ubytovanie
	Členovia ŠČAS PriF UK participujúci v ubytovacej komisii zabezpečovali nový systém prideľovania internátneho ubytovania, odpovedali na otázky študentov, riešili problémy so systémom a boli v neustálom kontakte s IT centrom, s ktorým pracovali na čo najefektívnejšom riešení vzniknutých komplikácii.

Príprava materiálov pre nových študentov
-	Príprava Vševedníčka- na triednicku hodinu, sprievodca štúdiom pre prvákov- cieľom tejto publikácie je pomôcť študentom zorientovať sa v škole, poradiť čo a ako funguje vysokoškolské štúdium, na koho sa máš obrátiť v prípade problému, kde sa dobre najesť, požičať resp vytlačiť si skriptá a pod.
-	Informačný leták- pri zápisoch, cieľom je jednoduchšia orientácia po fakulte a prvotné informácie, ktoré budú študenti po nástupe potrebovať

	September
2 – 7.9.2015 – zápisy prvákov 
Členovia ŠČAS PriF UK sa podieľali na priebehu zápisov prvákov formou vytvorenia informačných pultov a taktiež krátkou prednáškou o základnom fungovaní ŠČAS PriF UK na fakulte.

27.09 2016- Amos fest
Členova ŠČAS PriF UK sa zúčastnili príprav na Amos fest- nultý ročník festivalu, pripravovaný k 100-výročiu Univerzity Komenského.

	Október
9.10.2016 – Párty prírodovedcov
Párty prírodovedcov sa uskutočnila v klube ELAM v Mlynskej doline a organizačne bola zastrešená členmi ŠČAS PriF UK. Zúčastnilo sa jej približne 650 študentov.

25.10.2016 - Voľby do ŠČAS PriF UK 
Na základe volieb bolo zvolených 12 členov ŠČAS PriF UK (9 členov na dvojročný mandát, 3 členovia na ročný mandát).

	November
	14.-16.11.2016 – Univerzitná kvapka krvi
	Kvapka krvi prebieha v spolupráci NTS Ružinov, na viacerých fakultách UK. ŠČAS PriF UK
	zabezpečuje kvapku krvi na našej fakulte.  Evidovaných bolo viac ako 100 darcov.
	
	21.-23.11.2016 – projekt Minierazmus v spolupráci s Future Generation
	Ide o projekt v spolupráci s Future generation, kde je hlavnou úlohou zorganizovať pre štredoškolákov 3 dňový pobyt na pôde fakulty, kde sa zapoja do plnohodnotného fungovania a behu fakulty. ŠČAS PriF UK zhotovila rozvrh pre 43 stredoškolákov, ktorí si prišli vyskúšať tri dni na vysokej škole (prednášky, cvičenia...) a počas celej doby im na všetkých katedrách podľa ich výberu boli k dispozícii členovia ŠČAS PriF UK a odpovedali im na otázky ohľadom štúdia a života na fakulte. Výstupom tejto akcie bol krátky anonymný dotazník, ktorý potvrdil, že vyše 70% zúčastnených študentov si podá prihlášku na našu fakultu.
	
	Stretnutie s dekanom
Dekan inicioval stretnutie so ŠČAS PriF UK, ktorá hostila zasadnutie v študentskej komore (CH2-136). Boli prejednávané otázky ohľadom štúdia, rozvoja a rekonštrukcie fakulty ako ajo sťažnosti študentov a iné.

	December
	1.12.2016 – Spoločná beánia MATFYZ+PRIFUK
	Zástupcovia zo ŠČAS PriF UK sa spolupodielal na organizácii Beánie spolu so študentami Fakulty matemetiky, fyziky a informatiky. Akcie sa konala v rafinery Galery a zúčastnilo sa približne 950 návštevníkov.
	
06.12.2015- Vianočná Kapustnica
Členovia ŠČAS PriF UK pripravili pre študentov a zamestnancov PriF UK tradičnú „Vianočnú kapustnicu“.

PODPORA UPJŠ- Požiar na UPJŠ v Košiciach
ŠČAS PriF UK iniciovala podporu (popularizácia zbierky) pre požiarom postihnutú Prírodovedeckú fakultu UPJŠ v Košiciach a to formou veľkorozmerného posteru v hlavnom vestibule a výzvy na internetových stránkach fakulty, takisto zdieľaním informácie na sociálnych sieťach. Darcovia mohli posielať finančné prostriedky na bankový účet, ktorý zverejnila UPJŠ Košice. Podporu ŠČAS ocenili aj na UPJŠ a to poďakovaním na internetových stránkach ich univerzity.

Okrem vyššie uvedených organizačných vecí máme zastupcov: 
-	v ŠČAS UK- sa pravidelne zúčastňujú zasadnutí, ako aj spolupodieľajú na akciách a eventoch organizovaných ŠČAS UK, kde naši senátori často krát participujú v najvyšej možnej miere
-	v ŠRVŠ- účasť na VZ ŠRVŠ terajší ako aj predchádzajúci zastupcovia boli členmi predsedníctva ŠRVŠ. 

V Bratislave dňa 15.3.2017							Mgr. Tibor Peňaška